
1. THIRRJE PËR FUQIZIMIN E KONKURRENCËS SË BUJQËSISË NË KOSOVË  
1.1.   Hyrje
 Ministria për Komunitete dhe Kthim, në bazë të buxhetit të planifikuar strategjik për zhvillimin e sektorit të bujqësisë me qëllim të fuqizimit të të gjitha komuniteteve në Kosovë, të miratuar nga Qeveria e Kosovës, shpall thirrjen për ndarjen e mjeteve të pakthyeshme për persona fizikë dhe juridikë, d.m.th. start-up (të sapoformuara) dhe ndërmarjeve ekzistuese të cilat merren me prodhimin primar bujqësor për blerjen e makinerive bujqësore, pajisjeve dhe veglave. 

Përmes këtij programi dhe në koordinim me Qeverinë e Kosovës, MKK-ja do të ofrojë stimulim për kompanitë që ti zgjerojnë kapacitetet e tyre prodhuese dhe shërbyese duke arritur qëndrueshmëri afatgjate të biznesit, kjo do të ndikojë edhe në rritjen e qarkullimit të biznesit si dhe në diversifikimin e tij.

 Ministria për Komunitete dhe Kthim përmes kësaj skeme do të mbështesë edhe më fuqishëm projektet e qëndrueshme të udhëhequra nga gratë, për fuqizimin e grave në biznes, si dhe rritjen e kapaciteteve të tyre profesionale dhe menaxheriale për qëndrueshmëri afatgjate të biznesit, kjo skemë gjithashtu inkurajon aplikimet me projekte inovative të të rinjëve dhe komunitetet joshumicë.

Ministria për Komunitete dhe Kthim në kuadër të “THIRRJES PËR FUQIZIMIN E KONKURRENCËS SË BUJQËSISË NË KOSOVË   ” do të përpiqet të stimulojë dhe mbështesë prodhimin dhe shërbimet përmes kësaj thirrjeje.

Më poshtë janë të gjitha kriteret e aplikimit dhe udhëzimet për aplikuesit e mundshëm.
1.2. Skema bujqësore  „ FUQIZIMI I KONKURRENCËS SË BUJQËSISË NË KOSOVË  “

Ministria për Komunitete dhe Kthim, duke nisur një skemë granti për financimin e sektorit bujqësor, i ndihmon ata të plotësojnë nevojat e tyre të biznesit.

Qëllimi kryesor i skemës së granteve është modernizimi i sektorit agroushqimor dhe përmirësimi i ekonomisë rurale me rritjen e konkurrencës së prodhimit bujqësor, punës dhe shërbimeve, krijimit i efekteve pozitive ekonomike mbi ndërmarrjet agroushqimore dhe operatorët e turizmit rural dhe sigurimin e vazhdimësisë së biznesit të tyre.  
1.3. Qëllimi I thirrjeve për dorëzimin e propozimeve  

Qëllimi është modernizimi i sektorit agroushqimor dhe përmirësimi i ekonomisë rurale, duke rritur konkurrencën e prodhimit bujqësor, punës dhe shërbimeve, duke krijuar efekte pozitive ekonomike në bujqësi, ndërmarrjet agroushqimore dhe operatorët e turizmit rural dhe sigurimin e vazhdimësisë së biznesit të tyre.   
.

Qëllimet specifike të kësaj thirrjeje për projekt propozime janë:

• Mbështetja e start-up bizneseve bujqësore dhe ushqimore që e bazojnë punën e tyre në modele biznesi rigjeneruese dhe qarkore;

• Ofrimi i mbështetjes për të rinjtë që posedojnë aftësi cilësore të punës për të filluar bizneset e tyre dhe për të fituar njohuri dhe aftësi shtesë e për të ndikuar në qëndrueshmërinë dhe suksesin afatgjatë të biznesit të tyre;

• Përmirësimi dhe promovimi i sipërmarrjes dhe shpirtit sipërmarrës në ndërmarrjet ekzistuese në sektorin e bujqësisë dhe ushqimit përmes mentorimit dhe stimulimit financiar;
• Përmirësimi i situatës socio-ekonomike nëpërmjet regjistrimit të ndërmarrjeve të reja dhe krijimit të vendeve të reja të punës, me theks tek gratë, të rinjtë dhe grupet e tjera të cenueshme.

• Rritja e konkurrencës së sektorit bujqësor dhe ushqimor përmes përmirësimit të efikasitetit dhe qëndrueshmërisë së prodhimit në ferma, tërheqjes së fermerëve të rinj, orientimit të prodhimit sipas kërkesave të tregut, përmirësimit të zinxhirit të vlerës dhe fokusimit në kërkimin, inovacionin, teknologjinë e re dhe dixhitalizimin;

• Përmirësimi i cilësisë së jetës, zhvillimi i komunitetit dhe përfshirja sociale në zonat rurale. 
1.4. Mbështetja financiare që e ofron Ministria për Komunitete dhe Kthim  
Shuma e përafërt e kësaj thirrje është rreth 400,000.00 € (katërqind mijë euro), por Ministria për Komunitete dhe Kthim rezervon të drejtën që ti mos shpërndajë të gjitha fondet në dispozicion.

Ministria për Komunitete dhe Kthim do të shpërndajë në mënyrë të barabartë shumën prej rreth 400,000.00 eurove për dy kategori, përkatësisht:

Loti 1. Për Start-up ndërmarrjet (fillestare/të sapoformuara), vlera totale e granteve do të jetë 200,000.00 euro.

Vlera maksimale që mund të marrë një biznes i sapoformuar është deri në 100% të vlerës së pajisjeve ose në vlerë financiare deri në 8,000.00 euro (është e dëshirueshme që aplikuesi të bashkëfinancojë 10% të projektit, pasi nota përfundimtare e aplikimit do të varet nga kjo);
Loti 2. Për ndërmarrjet e vogla, vlera totale e granteve do të jetë 200,000.00 euro. Vlera maksimale që mund të marrë një mikro ndërmarrje është deri në 100% të vlerës së pajisjes ose në vlerën financiare deri në 12,000 euro (është e dëshirueshme që aplikuesi të bashkëfinancojë 10% të projektit, pasi nota përfundimtare e aplikimit do të varet nga kjo);
Çdo grant i kërkuar sipas kësaj thirrjeje për propozime bujqësore duhet të jetë brenda shumave minimale dhe maksimale të mëposhtme.
2.   RREGULLAT E THIRRJES PËR DORËZIMIN E PROPOZIMIT 
Këto udhëzime përcaktojnë rregullat për paraqitjen, përzgjedhjen dhe zbatimin e projekteve të financuara nga kjo thirrje për propozime. Ekzistojnë tri grupe kriteresh kualifikimi, që kanë të bëjn me:

1. Aplikuesi(ët) që mund të kërkojnë grant;

2. Projektet (lloji i projektit të biznesit) për të cilat mund të jepet një grant;

3. Lloji i shpenzimeve që mund të merren parasysh gjatë përcaktimit të shumës së grantit. 
2.1. Kualifikimi I kandidatit: kush mund të aplikoj?

Për t'u kualifikuar për një grant, kandidatët duhet:

· Që të jenë shtetas të Kosovës;

· Të jetë kompani 100% private e regjistruar në Kosovë në përputhje me ligjet;
· Të jetë drejtpërdrejt përgjegjës për përgatitjen dhe menaxhimin e projektit.
· Përparësi kanë aplikuesit që nuk kanë qenë përfitues të mbështetjes së MKK-ës (në vitin 2023), në sektorin e mbështetjes për zhvillim ekonomik.
2.3. Aplikimet e pranueshme 
 Për mbështetje të investimeve e me qëllim të mbështetjes së start-up dhe ndërmarrjeve në sektorin agroushqimor, janë të pranueshme të gjitha planet e biznesit që kanë të bëjnë ekskluzivisht me prodhimin dhe përpunimin e produkteve agroushqimore. 

Janë të lejuar të gjithë sektorët e bujqësisë.   
2.4. Kohëzgjatja e projektit 
Zbatimi i planifikuar i një projekti të financuar nga MKK-ja nuk mund të jetë më i gjatë se 6 muaj përveç nëse parashikohet ndryshe në kushtet e kontratës (duke pasur parasysh specifikat që mund të kenë disa projekte bujqësore). 
2.5. Lokacioni i projektit
Projektet duhet të zbatohen në territorin e Kosovës.   
2.6.   Pranueshmëria e shpenzimeve: shpenzimet që mund të merren parasysh për grante 
Propozimet për financim duhet të jenë teknikisht dhe financiarisht të pavarura. Projektet duhet të kenë një ndikim të prekshëm dhe të dukshëm në bizneset dhe ndërmarrjet fillestare në rritjen e punësimit, rritjen e kapaciteteve të prodhimit bujqësor, përmirësimin ose optimizimin e cikleve jetësore të zhvillimit të produktit/shërbimit dhe diversifikimin e produktit/shërbimit, kanalet e reja të shpërndarjes dhe shitjes në Kosovë apo tregjet ndërkombëtare, zhvillimi i zinxhirit të vlerës etj. 
2.6.1. Shpenzimet e pranueshme dhe sektorët:  
Të gjitha shpenzimet duhet të jenë në përputhje me rregullat e përcaktuara në këtë thirrje. Vetëm shpenzimet e pranueshme mund të merren parasysh për grantin.
Llojet e mëposhtme të aktiviteteve në përputhje me objektivat e programit konsiderohen si shpenzime të pranueshme dhe mund të financohen nga kjo Thirrje për propozimin e projektit:
• Investimet në asetet materiale që lidhen me blerjen e pajisjeve, makinerive, veglave, linjave të prodhimit të nevojshme për fillimin e zhvillimit të biznesit, softuerëve dhe pajisjeve të TI-së dhe përmirësimin e proceseve dhe metodave të prodhimit, si dhe fonde që mund të ndihmojnë kompanitë të jenë më pak të varura nga faktorë të jashtëm;
• Prokurimi dhe blerja e kafshëve;

• Mbjellja e bimëve njëvjeçare dhe shumëvjeçare;
• Trajnime të specializuara në lidhje me investimet e përmendura, si trajnimi për përdorimin e pajisjeve ose teknologjisë së re (megjithatë, shpenzimet e trajnimit nuk mund të kalojnë vlerën më të madhe se 5% të vlerës totale të projektit) shërbime konsulence në lidhje me paraqitjen dhe monitorimin e prodhimit dhe ofrimi i shërbimeve;

• Aktivitetet e marketingut, për shembull pjesëmarrja në panaire, krijimi i faqeve të internetit, etj., për promovimin e produkteve dhe shërbimeve nga projekti (megjithatë, shpenzimet e marketingut nuk mund të kalojnë një vlerë më të madhe se 5% të vlerës totale të projektit);
• Renovimi ose përshtatja e ambienteve deri në 40% të vlerës totale të grantit.
2.6.2. Shpenzimet e papranueshme janë:
• Kapitali themelues;

• shpenzimet e regjistrimit të biznesit (p.sh. shpenzimet e tarifave, shërbimeve ligjore, shpenzimet e kopjimit dhe certifikimit të dokumenteve, vulosjes, etj.);

• tarifat për kontributet e detyrueshme;

• shpenzimet neto të pagave;

• interesat, shërbimet e kontabilitetit, etj.;

• policat e sigurimit të pronës;

• blerjen dhe dhënien me qira të tokës, ndërtesave, makinave;

• shpenzimet që nuk janë relevante për zbatimin e planit të biznesit;

• shpenzimet e marrjes së dokumentacionit të nevojshëm (leje përdorimi, leje ndërtimi, leje mjedisore etj.), dhe shpenzimet e tjera që nuk konsiderohen të pranueshme; 
Është në interesin e aplikuesit të paraqesë një buxhet real dhe efikas të shpenzimeve, megjithatë, Komisioni i Vlerësimit të MKK-së ka autoritetin për të shqyrtuar dhe hetuar tregun në lidhje me çmimet e paraqitura në ofertë/a dhe të buxhetit në rastet kur ai vlerëson se çmimet nuk janë reale.
Nëse Komisioni Vlerësues dyshon për çmime të manipuluara dhe jo reale, ka të drejtë të marrë sqarime nga Dogana e Kosovës, ATK dhe inspektorati i tregut. Në rast se Komisioni konfirmon se çmimet e ofruara në ofertë/a dhe buxheti nuk janë reale, mund të diskualifikojë aplikimin për shkak të pasaktësive.

Sqarim:  Aplikuesi nuk mund të paraqesë më shumë se (1) një aplikim në këtë thirrje për propozime. 
Blerja e makinerive, pajisjeve ose elementeve të tjera që janë të nevojshme për fillimin e prodhimit ose shërbimeve rekomandohet rreptësisht që të blihen në territorin e Kosovës, nëse pajisjet nuk mund të blihen brenda Kosovës, ato mund të blihen jashtë Kosovës me dokumentacion të bashkangjitur për blerjen.

2.7. Procedurat e prokurimit 
 Procedurat e prokurimit do të jenë pjesë e kontratës së nënshkruar ndërmjet Ministrisë për Komunitete dhe Kthim dhe përfituesit. 
3.   SI TË APLIKOJMË DHE PROCEDURAT QË DUHET NDJEKUR 
3.1. Mënyra e aplikimit  
Aplikuesit ftohen të plotësojnë formularin e aplikimit duke përdorur formularin e dizajnuar nga MKK-ja. Aplikuesit duhet të ndjekin rreptësisht formatin e aplikimit dhe të plotësojnë paragrafët dhe faqet me radhë.

Paketa e aplikimit, bazuar në natyrën e ndërmarrjes së regjistruar, ndahet në:
1. Pakoja e aplikimit për Lot 1 - Start-Up si dhe dokumentet që duhet të plotësohen janë:

• Deklarata e aplikuesit, e cila konsiderohet edhe si deklaratë nën betim për vërtetësinë e dokumentacionit;

• Propozim-projekt që përfshin: qëllimin, aktivitetet e projektit, shpenzimet financiare si dhe planin kohor për zbatimin e projektit dhe strukturën organizative të aplikuesit;

• Kopja e kartelës së identitetit të aplikuesit; 
2. Pakoja e aplikimit për LOT 2 - biznesi ekzistues, dokumentet që duhet të plotësohen janë:

a) Deklarata e aplikesit, e cila konsiderohet edhe si deklaratë nën betim për vërtetësinë e dokumentacionit;

b) Propozim-projekti që përfshin: qëllimin, aktivitetet e projektit, shpenzimet financiare si dhe planin kohor për zbatimin e projektit dhe strukturën organizative të aplikuesit (formularin e gjeni në faqen e internetit në kuadër të thirrjes);

c) Kopjen e kartelës së identitetit të aplikuesit;

d) Ndërmarrja duhet të paraqesë një ofertë ose profaturë për blerjen e pajisjeve të prodhimit me datën e publikimit, pra deri në fund të periudhës së aplikimit (preferohet).
e) Çertifikata e regjistrimit të biznesit me të gjitha dokumentet/informacionet përcjellëse në përputhje me kërkesat e ligjit në fuqi në Republikën e Kosovës, çertifikata duhet të lëshohet nga ARBK-ja sipas numrit unik të identifikimit.  Ndërmarrja duhet të ketë të regjistruar si aktivitet parësor ose dytësor aktivitetin me të cilin aplikon për projektin.

f)Nëse është ndërmarrje- Vërtetimi tatimor i vlefshëm në datën e paraqitjes së aplikimit (jo më i vjetër se 90 ditë) që vërteton se aplikuesi nuk ka borxhe tatimore aktuale të papaguara ose detyrime të tjera tatimore, ose se është në marrëveshje për shlyerjen e borxhit me ATK (mund të lëshohet online nga uebfaqja e ATK-së);

g) Lista e punëtorëve për vitin e fundit fiskal (2022) e lëshuar nga ATK mund të lëshohet online nga uebfaqja e ATK-së (nëse ekziston);
f) Nëse është ndërmarrje - pasqyra tatimore vjetore për vitin e fundit fiskal (2023) qështë lëshuar nga ATK (të ardhurat bruto duhet të dëshmohen nga Administrata Tatimore e Kosovës për vitin 2023);
h) Fotografi të lokaleve apo sipërfaqeve ekzistuese të biznesit si dhe të pajisjeve ekzistuese (fotografit e lokalit dhe pajisjeve duhet të jenë të qarta dhe të dukshme).
i) Ofertat duhet të jenë vetëm në euro.
Aplikuesit mund të dorëzojnë vetëm një aplikim në këtë thirrje publike, dhe në mënyrë të pavarur. Aplikuesit janë përgjegjës për zbatimin e planit të biznesit, përfshirë detyrimet financiare. Për më tepër, aplikuesit duhet të plotësojnë të gjitha kërkesat e përcaktuara në këtë Udhëzim, dhe ideja e biznesit DUHET të jetë në përputhje me objektivat e lartpërmendura dhe të kontribuojë në arritjen e rezultateve të pritshme të kësaj thirrjeje publike.

Aplikimet mund të plotësohen në gjuhën shqipe ose serbe
Aplikimet fizike ose të plotësuara me dorë nuk do të pranohen.

Vetëm formularët E PLOTËSUAR të aplikimit (Aneksi 1) dhe Shtojca 1 (Aneksi 2) do të vlerësohen. Prandaj, këto dokumente duhet të përmbajnë TË GJITHA informacionet e rëndësishme në lidhje me projektin.

Vlerësimi i aplikacioneve do të përfshijë një kontroll administrativ për të përcaktuar nëse aplikuesit i plotësojnë kriteret e pranueshmërisë. Procesi i vlerësimit thelbësor do të shqyrtojë nëse aplikacioni tregon se ndërmarrja ka perspektivë të mira për të qenë e suksesshme dhe e qëndrueshme dhe se realizimi i projektit do të kontribuojë në përmbushjen e objektivave të thirrjes për ndihmë në zhvillimin ekonomik të Kosovës. Grantet do t'u jepen aplikuesve me pikët më të larta të renditjes në secilën kategori, deri në kufijtë e buxhetit të disponueshëm.

Në rastet kur ka mospërputhje në vlerat buxhetore në projekt, konfuzion në përshkrimin e projektit dhe gabime në përdorimin e formateve të përcaktuara në thirrjen për propozime, projekti do të diskualifikohet.

MKK-ja nuk është përgjegjëse për shpenzimet që lidhen me përgatitjen e aplikacionit. 
3.2. Ku dhe si të aplikojmë/Afati I aplikimit  
Kjo thirrje publike është shpallur në ueb faqen e Ministrisë për Komunitete dhe Kthim https://mkk.rks-gov.net/. Të gjitha informacionet e nevojshme dhe formularët e aplikimit për këtë thirrje publike i gjeni në këtë faqe interneti ashtu edhe në vetë ndërtesën e Ministrisë. Aplikuesit që dëshirojnë të aplikojnë në këtë thirrje publike duhet të shprehin interesimin e tyre duke dorëzuar të gjithë dokumentacionin e nevojshëm me e-mail, në zarf dhe në formë fizike në arkivin e Ministrisë për Komunitete dhe Kthim, ul. Nënë Tereza, PN. 12000 Fushë Kosovë /Republika e Kosovës.
Në pjesën e jashtme të zarfit shkruani emrin e thirrjes publike, me emrin e plotë dhe adresën e aplikuesit dhe shënimin “Mos e hap përpara seancës së Komisionit të Vlerësimit” dhe në zarf shkruani thirrjen publike.
Aplikimi për këtë thirrje publike fillon më 08.04.2024, thirrja do të jetë e hapur deri më 29.04.2023 në orën 16:00 dhe aplikimet pas këtij afati nuk do të pranohen. Për çdo paqartësi mund të dërgoni një kërkesë në e-mailin request.mkk.mzp.mcr@rks-gov.net deri më 15.04.2023 në ora 16:00.
3.3. Vërejtjet shtesë:

a) Me ndërmarrjen fituese do të nënshkruhet një marrëveshje dypalëshe midis MKK-ës dhe ndërmarrjes, e cila do të përfshijë deklaratat e paraqitura gjatë aplikimit;

b) Ndërmarrja e sapoformuar që do të miratohet paraprakisht për grant do të njoftohet për procedurën e hapjes së një biznesi të ri përpara se të aprovohen burimet e saj financiare;

c) Në këtë thirrje lejohen të gjithë sektorët për të cilët aplikojnë bizneset;

d) Kontributi i aplikuesve në bashkëfinancim do të vlerësohet në mënyrë shtesë;

e) Ndërmarrjet mund të marrin vetëm një grant, pra mund të aplikojnë me vetëm një (1) aplikim;

f) Ministria për Komunitete dhe Kthim do të ketë mandat të vlerësojë bizneset (prodhuesit) të paktën një herë në dy vjet, nëse ata i kanë arritur qëllimet e synuara dhe bazuar në atë vlerësim, të analizojë financimin e mëtejshëm të mundshëm të drejtpërdrejtë;

4. KRITERET E VLERËSIMIT  
Për të kaluar fazën e vlerësimit thelbësor, projekt-propozimi duhet të arrijë të paktën 50 pikë. Pas vlerësimit aplikuesve, ata do të renditen sipas pikëve të marra. Aplikacionet me numrin më të madh të pikëve do të përzgjidhen fitues deri në shpenzimin e buxhetit në dispozicion, ndërsa pas shpenzimit të buxhetit, aplikuesit e tjerë që kanë arritur të paktën 50 pikë mbeten në listën e pritjes/rezervë dhe në renditjen e listës rezervë do të jenë nga kandidatët me më shumë pikë deri tek ata me më pak pikë.
	Pjesa / Elementet e vlerësimit  
	Vlera totale /Pikët maksimale 

	
	
	

	
	
	START-UP                  LOT 1
	  LOT 2

	1. Kapacitetet financiare dhe operative 
	20
	30

	
	
	

	2.
	Rëndësia e projektit 
	25
	20

	
	
	
	

	3.
	Efikasiteti dhe arritshmëria 
	25
	15

	
	
	
	

	
	
	
	

	4.
	Qëndrueshmëria e projektit
	15
	20

	
	
	

	5. Buxheti dhe efikasiteti I shpenzimeve 
	15
	15

	
	
	
	

	GJITHSEJT PIKËT (MAKSIMUMI)
	100
	100

	
	
	
	



5. ANKESAT 
 Pas publikimit të rezultateve, aplikuesit të cilët nuk janë të kënaqur me rezultatet e komisionit kanë një afat prej 7 ditësh për të paraqitur ankesat e tyre.

